section_heading: "Piratski kralj" Meksičkog zaljeva
paragraph_text: Trgovina robljem je bila ilegalna u Louisiani pa su plantažeri u blizini Baratarije tajno održavali kupnju robova i ukradene robe. Glas o tome je došao i do američkih vlasti i guverner Clairborne je naredio uhićenje Jeanna i Pierrea Lafittea u studenom 1812. pod optužbom za piratstvo i nezakonitu trgovinu. Braća su unajmila najbolje odvjetnike, pušteni su uz jamčevinu i nastavili s trgovinom ali ovaj puta duboko u močvarama Louisiane. Guverner Clairborne je 1813. postavio ucjenu na glavu Jeanna Lafittea od 500 dolara na što je ovaj odgovorio objavivši ucjenu od 5000 dolara na guvernerovu glavu.